Glavna lastnost solarnega bojlerja ali zalogovnika je, da iz solarnega sistema prevzema največjo možno količino sončne energije ter akumulira toploto. Kar je bistveno, bojler lahko hrani toplo vodo tudi več dni po tem, ko ste jo s pomočjo sončne energije ogreli. To vam zagotavlja konstanten dostop do tople sanitarne vode. Bojler je lahko kombinirani, torej deluje na več toplotnih virov. V osnovi je lahko primarni vir toplote sončna energija, v dnevih, ko pa ta ne bi bila zadostna, pa preklopite na elektriko. Cene za solarne bojlerje so zelo različne, odvisne tudi od tega, kolikšna je prostornina zalogovnika. Okvirno ima solarni bojler prostornino vsaj 100 - 500 l in stane od 150 – 2.000 €/kos.
Preberite tudi: FASADE: CENA, PREDNOSTI IN SLABOSTI RAZLIČNIH VRST FASADNIH SISTEMOV